Ne uneşte o ţară şi ea se numeşte Moldova. Ne uneşte un sentiment şi lui îi spunem dor. Iubim ceea ce ne face să fim fericiţi la noi acasă şi ne pasă de ce se întâmplă în această ţară. Şi mereu, cu dragoste şi recunoştinţă, ne place să redescoperim acest pământ.

Moldova este un loc iubit de Dumnezeu şi cu siguranţă are o mulţime de locuri extrem de frumoase pe care doar trebuie să le vezi. De la nord la sud şi de la est la vest, aici găseşti locuri pitoreşti, monumente, mănăstiri sau pur şi simplu nişte răsărituri de poveste şi apusuri frumoase. O confirmă şi Maxim Chumash, unul dintre cei mai inspiraţionali fotografi din ţară. Acesta a realizat o serie întreagă de fotografii cu Moldova altfel decât o cunoşti.

Maxim are pasiunea pentru fotografiat încă din copilărie, iar de când şi-a cumpărat un aparat foto, a transformat acest hobby într-o profesie. A realizat serii întregi de fotografii, pe diferite tematici. Una dintre acestea ne prezintă Moldova în culori deosebite şi peisaje fantastice.

Ne uneşte o ţară şi ea se numeşte Moldova. Fotografii în care te vei regăsi şi pe care le vei iubi.

Mai multe fotografii găsiți pe pagina fotografului de pe facebook sau pe blogul său personal chumash.us